Opatrenie PSK: **Opatrenie 2.5.6 Výstavba, intenzifikácia alebo modernizácia úpravní vôd**

Oprávnená aktivita/zameranie výzvy: **Výstavba, intenzifikácia alebo modernizácia úpravní vôd**

|  |  |
| --- | --- |
|  | Popis PPP |
| **Podmienka oprávnenosti aktivít projektu** | Podpora je zameraná na výstavbu, intenzifikáciu alebo modernizáciu úpravní vôd za účelom zabezpečenia bezpečnej pitnej vody so zameraním na riešenie problémov najmä s eutrofizáciou vôd, antimónom, mikrobiológiou a biológiou v prípade úpravní povrchových vôd a riešenia problémov s kvalitou vody v prípade úpravní vôd pre podzemné vody.  Cieľom je plnenie požiadaviek vyplývajúcich smernice Európskeho parlamentu a Rady (EÚ) 2020/2184 zo 16. decembra 2020 o kvalite vody určenej na ľudskú s potrebu (prepracované znenie) a podmienok v oblasti zásobovania obyvateľstva SR bezpečnou pitnou vodou z verejných vodovodov (ďalej len „smernica Rady 2020/2184“).  Oprávnenou hlavnou aktivitou je:  **Výstavba, intenzifikácia alebo modernizácia úpravní vôd**  *Uvedené zahŕňa výstavbu a rozšírenie, intenzifikáciu, vrátane zvýšenia kapacity úpravní povrchových vôd a výstavbu a rozšírenie, intenzifikáciu, vrátane zvýšenia kapacity úpravní podzemných vôd.*  Aktivity projektu musia byť najmä v súlade s cieľom smernice Rady 2020/2184 o kvalite vody určenej na ľudskú spotrebu (prepracované znenie)[[1]](#footnote-1),s článkom 1 odsekom 2, t. j. ochrániť ľudské zdravie pred nepriaznivými účinkami akejkoľvek kontaminácie vody určenej na ľudskú spotrebu zabezpečením jej zdravotnej nezávadnosti a čistoty a zlepšiť prístup k vode určenej na ľudskú spotrebu, vyhláškou Ministerstva zdravotníctva SR č. 91/2023 Z. z., ktorou sa ustanovujú ukazovatele a limitné hodnoty kvality pitnej vody a kvality teplej vody, postup pri monitorovaní pitnej vody, manažment rizík systému zásobovania pitnou vodou a manažment rizík domových rozvodných systémov.  Oprávneným žiadateľom je subjekt verejného práva podľa § 3 ods. 3 zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (ďalej len „zákon 442/2002 Z. z.“), t. j.: A) obec; B) právnická osoba zriadená podľa osobitného predpisu\*, na ktorej podnikaní sa majetkovou účasťou podieľajú len obce alebo združenia obcí; C) združenie právnických osôb uvedených v písm. A. a B. \**Osobitným predpisom je pritom zákon č. 92/1991 Zb. o podmienkach prevodu majetku štátu na iné osoby v znení neskorších predpisov*.  Oprávnené na poskytnutie NFP sú úpravne vôd v súlade s Plánom rozvoja verejných vodovodov a verejných kanalizácií pre územie SR na roky 2021 – 2027[[2]](#footnote-2), časť Plán rozvoja verejných vodovodov pre územie Slovenskej republiky na roky 2021 – 2027, alebo s jednotlivými plánmi rozvoja verejných vodovodov pre územie kraja.  Prioritne bude podporovaná intenzifikácia alebo modernizácia úpravní povrchových vôd so zásobovaním pitnou vodou nad 30 000 obyvateľov. Potom bude podpora projektov zameraná na intenzifikáciu alebo modernizáciu úpravní povrchových vôd so zásobovaním pitnou vodou do 30 000 obyvateľov, následne bude podporená intenzifikácia alebo modernizácia úpravní podzemných vôd a výstavba úpravní vôd.  **Výstavba a rozšírenie obecných verejných vodovodov nebude v rámci výzvy predmetom podpory.**  **----------------------------------------------------------------------------------------**  Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných v dokumente ***Zoznam povinných merateľných ukazovateľov projektu, vrátane ukazovateľov relevantných k horizontálnym princípom***, ktorý tvorí prílohu č. 3 výzvy.  Podmienkou poskytnutia príspevku je stanovenie nenulových cieľových hodnôt relevantných merateľných ukazovateľov.  Ukazovatele budú spresnené vo výzve:  Ukazovateľ výstupu „Nová alebo intenzifikovaná alebo modernizovaná kapacita úpravne vôd“ (osoby).  Ukazovateľ výsledku „Populácia pripojená na vylepšené verejné zásobovanie vodou“ (osoby). |
| Forma preukázania splnenia PPP týkajúcej sa oprávnenosti aktivít zo strany žiadateľa |
| Žiadateľ preukazuje splnenie PPP prostredníctvom:   * formulára ŽoNFP, * prílohy k ŽoNFP. |
| Spôsob predloženia prílohy |
| Prílohy predkladá žiadateľ prostredníctvom ITMS ako sken v takom rozlíšení, ktoré umožní rozpoznanie jej obsahu. |
| Spôsob overovania PPP zo strany poskytovateľa |
| Poskytovateľ na overenie splnenia PPP využíva:  - formulár ŽoNFP  - prílohu č. XY výzvy.. |
| Doba plnenia/overenia PPP |
| PPP sa overuje v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti[[3]](#footnote-3). |

Dotazník splnenia základnej podmienky v zmysle prílohy IV Nariadenia Európskeho parlamentu a Rady (EÚ) 2021/1060

|  |  |  |  |
| --- | --- | --- | --- |
| **Názov základnej podmienky relevantnej pre ŠC 2.5 v zmysle Nariadenia Európskeho parlamentu a Rady (EÚ) 2021/1060** | **Kritériá splnenia základnej podmienky** | **Bude nastavením Podmienky oprávnenosti aktivít projektu zabezpečené splnenie základnej podmienky?** | **Slovné zdôvodnenie** |
| 2.5 Aktualizované plánovanie potrebných investícií do odvetvia vodohospodárstva a odpadových vôd | Pre každé z odvetví alebo pre obe odvetvia (poznámka: ide o sektor zásobovania pitnou vodou a sektor nakladania s odpadovou vodou) je zavedený národný investičný plán, ktorý zahŕňa:  Kritérium 2.  Identifikáciu a plánovanie všetkých verejných investícií vrátane orientačného finančného odhadu: b) potrebné na vykonávanie smernice 98/83/ES. | áno | Splnenie kritéria je zabezpečené v rámci národného koncepčného dokumentu - **Plán rozvoja verejných vodovodov a verejných kanalizácií pre územie SR na roky 2021 – 2027.** |

1. <https://eur-lex.europa.eu/legal-content/SK/TXT/?uri=CELEX:32020L2184> [↑](#footnote-ref-1)
2. <https://www.minzp.sk/voda/verejne-vodovody-verejne-kanalizacie/> [↑](#footnote-ref-2)
3. Obdobie udržateľnosti je definované v čl. 65 nariadenia Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej len „nariadenie o spoločných ustanoveniach“). [↑](#footnote-ref-3)